PMIndiaData/PMIndiaSum huggingface dataset:
প্রধান মন্ত্রীনা দিজিতেল জ্যোত অসিদা মীয়াম্না ঐখোয়গী নীংতম লান্মীশিংগী মফমদা ইকায় খুম্নবা উৎসি হায়খ্রে

প্রধান মন্ত্রী, শ্রী নরেন্দ্র মোদীনা দিজিতেল জ্যোত অসিদা মীয়াম্না ঐখোয়গী নীংতম লান্মীশিংগী মফমদা ইকায় খুম্নবা উত্তুনা নীংতম্বগী অমৃত মহোৎসব অসিবু মপাঙ্গল হেন্না লৈহনসি হায়খ্রে। প্রধান মন্ত্রীনা মহাক্কী ত্বীত পরিং অমদা অসুম্না হায়খি: “ঐখোয়গী নীংতম ইহৌগী অথৌবশিংবু অখন্নবা মওংদা ইকায় খুম্নজরি!” দিজিতেল জ্যোতনা তেক্নোলোজী শিজিন্নদুনা অদোমগী মফমদা ঐখোয়গী নীংতম লান্মীশিংগী মফমদা থম্মোই শেংনা ইকায় খুম্নবা উৎপগী খুদোংচাবা ফংহল্লি”। “দিল্লীগী সেন্ত্রেল পার্ক্তা স্কাই বীম লাইত অমা থম্লে। ইকায় খুম্নবা উৎপা খুদিংগী দিজিতেল জ্যোতকী মশেক-মঙাল হেনগৎকনি। মসিগুম্বা তোপ-তোপ্পা থৌরমসিদা শরুক য়াবীয়ু অমসুং নীংতম্বগী অমৃত মহোৎসবপু মপাঙ্গল হেন্না লৈহল্লসি”।
প্রধান মন্ত্রীনা শ্রী নারায়ন গুরুবু মহাক্কী মপোক নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা শ্রী নারায়ন গুরুবু মহাক্কী মপোক নুমিৎতা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি; “শ্রী নারায়ন গুরুবু মহাক্কী মপোক নুমিৎতা ঐহাক্না খুরুমজরি। মহাক্কী পাউতাক কয়ানা মীওই মিল্লিয়ন কয়া অমদা থৌনা হাপ্পী। মহাক্না মহৈ-তম্বা, সমাজবু শেমগৎপা অমসুং থাক মান্নবদা পীবিরম্বা মরুওইবনা ঐখোয়বু পুক্নিং থৌগৎলি। নহাক্না নুপীদা শক্তি পীনবা কন্না হোৎনবিখি লোয়ননা সমাজ অমা অহোংবা পুরক্নবা হোৎনবদা নহারোলগী শক্তিশিং শিজিন্ননবা হোৎনবিখি”।
প্রধান মন্ত্রীনা নিখত জরীনবু ৱিমেন্স ৱর্ল্দ বোক্সিং চেম্পিয়নশিপ্তা সনাগী তকমান ফংবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা নিখত জরীনবু ৱিমেন্স ৱর্ল্দ বোক্সিং চেম্পিয়নশিপ্তা সনাগী তকমান ফংবগীদমক্তা থাগৎপা ফোংদোকখ্রে। মহাক্না মনিশা মৌন অমসুং পর্বীন হুদাবুসু মখোয়গী শেঞ্জেংগী তকমানগীদমক্তা থাগৎপা ফোংদোকখ্রে। প্রধান মন্ত্রীনা মহাক্কী ত্বীত্তা অসুম্না ফোংদোকখিঃ “ঐখোয়গী বোক্সরশিংনা ঐখোয়বু চাউথোকহল্লে! @nikhat_zareenবু ৱিমেন্স ৱর্ল্দ বোক্সিং চেম্পিয়নশিপ্তা নীংথিরবা সনাগী তকমান ফংবগীদমক্তা থাগৎলি। ঐহাক্না মনিশা মৌন অমসুং পর্বীন হুদাবুসু মখোয়গী শেঞ্জেংগী তকমানগীদমক্তা থাগৎপা ফোংদোক্লি”।
দি.এ.ৱাই.-এন.আর.এল.এম.-উমীদ থবক্তা ওন্থোক্নবা জম্মু অমসুং কশ্মীরদা অখন্নবা পেকেজ মন্ত্রীমন্দলনা  দি.এ.ৱাই.-এন.আর.এল.এম.গী মখাদা জম্মু অমসুং কশ্মীরদা ফন্দ থাদবগী অয়াবা

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা জম্মু অমসুং কশ্মীরগীদমক্তা দীন দয়াল অন্তোদয়া য়োজনা – নেস্নেল রুরেল লাইবলিহুদ মিশন (দি.এ.ৱাই. – এন.আর.এল.এম.)গী মখাদা অখন্নবা পেকেজ চৎনহন্নবগীদমক ২০১৮-১৯গী মনুংদা চহি অমগী ওইনা মতম শাংদোকহনবদা অয়াবা পীখ্রে। মন্ত্রীমন্দলনা অখন্নবা পেকেজ হৌদোক্নবা দি.এ.ৱাই. – এন.আর.এল.এম.গী মখাদা রাজ্যদা মথৌ তাবা মতুং ইন্না প্রোবর্তী রেসিওগা শম্নরুবা তৌদনা ফন্দ কাইথোকপগীসু অয়াবা পীখ্রে। মসিদা অহেনবা ফাইনান্সিয়েলগী ওইবা পোৎলুম অমত্তা লৈরোই মরমদি মপুং ওইনা অয়াবা পীরবা লুপা ক্রোর ৭৫৫.৩২গী ফাইনান্সিয়েল আউৎলেগী মনুংদা রাজ্যদা লাইরবা ইমুং শরুক অহুমগী মনুংদা শরুক অনি কোনশিন্নবগীদমক্তা অকক্নবা মতম অদু শাংদোকপগী অয়াবা পীখ্রে। ২০১৮-১৯গী মনুংদা চহি অমগী ওইনা লুপা ক্রোর ১৪৩.৬০৪গী শেনফমগী মথৌ তাগনি। য়ুম্ফমঃ রাজ্যদা মরম খরদগী অমদি করিগুম্বা অপনবা খরদগী মে, ২০১৩দা অয়াবা পীখ্রবা অখন্নবা পেকেজ অসি মপুং ফানা চৎনহনবা ঙমখিদে। হৌজিক রাজ্য সরকারনা ভারত সরকারদা হান্ননা অয়াবা পীখ্রবা অখন্নবা পেকেজ অদু চৎনহন্নবগী অপীবা মতম অদু শাংদোকহনবা অমদি জম্মু-কশ্মীরদা শাংদোক্লবা মতমগী মনুংদা প্রোবর্তী রেসিওগী মরি লৈনহন্দনা মথৌ তাবা মতুং ইন্না দি.এ.ৱাই.-এন.আর.এল.এম.গী মখাদা ফন্দ থাদবা মখা চৎথবদা খন্নবীনবা হায়জরকখি। মতৌ অসুম্না মন্ত্রীমন্দলগী অয়াবা অসিনা জম্মু অমসুং কশ্মীরগী খুঙ্গংগী ইমুংশিংদা ইনোৎ পীরগনি।
প্রধান মন্ত্রীগী প্রিন্সিপাল সেক্রেতরী ওইনা নৃপেন্দ্র মিশ্রা থবক্তগী পোত্থাখ্রে

প্রধান মন্ত্রীগী প্রিন্সিপাল সেক্রেতরী শ্রী নৃপেন্দ্র মিশ্রানা মহাক্কী মথৌদগী পোত্থানীংবগী অপাম্বা ফোংদোকখ্রে। প্রধান মন্ত্রীনা মহাকপু ফম অদু চয়োল অনিগী ওইনা মখা তানা পায়নবগীদমক হায়জখি। তুংদা প্রধান মন্ত্রীনা শ্রী পি.কে. সিনহা, আই.এ.এস. (থবক্তগী পোত্থারবা) য়ু.পি.:৭৭বু পি.এম.ও.দা ওফিসর ওন স্পিসিয়েল দ্যুতী ওইনসু এপোইন্ত তৌখি। ৱারোল অমদা শ্রী নৃপেন্দ্র মিশ্রানা হায়খি: “ইকায় খুম্নজরিবা প্রধান মন্ত্রী শ্রী নরেন্দ্র মোদীজীগী মখাদা লৈবাক অসিগী সেবা তৌজবা অসি লাইবক ফবা অমনি। খুদোংচাবা অসিগীদমক অমদি মহাক্না ইফমদা মপুংফানা থাজবা থম্বীরিবা অদুগীদমক ঐহাক্না মহাকপু তৌবীমল খঙবা উৎচরি। ঐহাক্না থবক তৌখিবা পুংজা খুদিংমক অমদি চহী মঙা হেন্না খনখিবা অদুদা ঐহাক নুংঙাইবা ফাওখি। হৌজিক্তি ঐহাক খোং থাংদোকখিনবা মতম য়ৌরক্লে, হৌজিকসু ঐহাক পব্লিক কোজেজ অমসুং নেস্নেল ইন্তরেস্তশিংদা থৱাই লুপ্লি। সরকারগী মনুং অমসুং মপান্দা থবক তৌমিন্নরিবশিং, মরূপশিং অমসুং ঐহাক্কী ইমুং মনুং পুম্নমকপু সপোর্ত অসিগীদমক ঐহাক্না থাগৎচরি। ঐখোয়গী লৈবাক অসিবু মশেক মঙাল লৈবা তুংলমচৎ অমদা লুচিংবগীদমক ঐহাক্না ঐখোয়গী প্রধান মন্ত্রী শ্রী নরেন্দ্র মোদীজীবু থাগৎচরি।”
ভুতানগী প্রধান মন্ত্রী দা. লোতে শেরিংনা প্রধান মন্ত্রীগী মফমদা তেলিফোন তৌরক্তুনা নুংঙাইবা ফোংদোকখ্রে

ভুতানগী প্রধান মন্ত্রী দা. লোতে শেরিংনা ২০১৯গী মে ২৩দা প্রধান মন্ত্রী শ্রী নরেন্দ্র মোদীগী মফমদা তেলিফোন তৌরক্তুনা ভারতকী মীখলদা মহাক্না মায় পাক্লকপদা নুংঙাইবা ফোংদোকখ্রে। প্রধান মন্ত্রী দা. লোতে শেরিংনা ভারত্তা প্রধান মন্ত্রী শ্রী মোদীগী অচেৎপা লুচিংবগী মতৌ অদুবু থাগৎপা ফোংদোকখি অমদি মহাক্কী মিৎয়েং অমসুং লুচিং মখাদা ভারতনা চাউনা মায় পাকপা ফংলি হায়না থাজবা থমখি। প্রধান মন্ত্রী শ্রী মোদীনা প্রধান মন্ত্রী দা. লোতে শেরিংবু মহাক্কী থাগৎ ৱাহৈগীদমক থাগৎপা ফোংদোকখি। মহাক্না ঐখোয়গী লৈবাক অনিগী ওইবা অখন্নবা মরী অসি মখা তানা চেৎশিলহন্নবগীদমক প্রধান মন্ত্রী দা. লোতে শেরিং অমসুং ভুতানগী রোয়েল সরকারগা লোয়ননা মখা তানা থবক তৌমিন্ননবা মহাক্কী ৱাফম অদু নৌহৌননা নীংশিংখি।
প্রধান মন্ত্রীনা অবু ধাবীগী ক্রাউন প্রিন্সকা লোয়ননা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা অবু ধাবীগী ক্রাউন প্রিন্স অমদি য়ু.এ.ই. আর্ম ফোর্সেসকী দিপুতী সুপ্রিম কমান্দর হিজ হাইনেস শৈখ মোহম্মদ বিন জায়েদ অল-নহয়ানগা ঙসি তেলিফোন্দা ৱারী শানখ্রে। লুচিংবা অনিমক্না লম খুদিংমক্তা লৈবাক অনিগী তেংবাং পীনবা হেঙ্গৎলক্লিবা অসিদা নুংঙাইবা ফোংদোকখি। মখোয়না লৈবাক অনিগী ওইবা কমপ্রেহেন্সিব স্ত্রেতেজিক পার্তনরশিপ মখা তানা চেৎশিনহন্নবা মখোয়গী ওইবা ৱারেপশিং অদু নৌহৌননা নীংশিংনখি। থা অসিগী অঙনবা শরুক্তা অবু ধাবীদা পাংথোকখিবা ও.আই.সি. ফোরেন মিনিস্তর্স কাউন্সিলদা অথোইবা মীথুংলেন ওইনা শরুক য়ানবা ভারতপু বার্তন তৌরকখিবা অদুগীদমক ক্রাউন প্রিন্সপু থাগৎচনবা তাঞ্জা অদু প্রধান মন্ত্রীনা লৌখি। মসিগী পুৱারী ওইরবা শরুক য়াখিবা অসিনা শান্তি অমসুং চাউখৎপগী অপুনবা পান্দম অদু ফংবদা থৌদাং য়ারগনি হায়না মহাক্না থাজবা থমখি।
প্রধান মন্ত্রী, নরেন্দ্র মোদীনা দেনমার্ক্তা পীখিবা প্রেস স্তেতমেন্ত

য়োর এক্সেলেন্সী, দেনমার্ক্কী প্রধান মন্ত্রী, দেলিগেশনগী মেম্বরশিং, মীদিয়াদগী মরুপশিং, গুদ ইভিনিং অমসুং খুরুমজরি, এক্সেলেন্সী প্রধান মন্ত্রী, দেনমার্ক্তা ঐহাকপু অমসুং ঐহাক্কী দেলিগেশনবু তরাম্না ওকপগীদমক্তা অদোম অমসুং অদোমগী তীমবু থাগৎচরি। নখোয়গী লৈবাক অসিদা মসিনা ঐগী অহানবা খোংচৎনি। মমাং চহিগী ওক্তোবরদা, ঐহাক্না অদোমদবু তরাম্না ওকপগী খুদোংচাবা ফংজখি। মসিগী খোংচৎ অনি অসিনা ঐখোয়গী মরিদা এন্না নকশিন্নবা অমসুং দাইনামিজম পুরকপা ঙম্লি। ঐখোয়গী লৈবাকশিং অসিনা দেমোক্রেসী, ফ্রীদম ওফ এক্সপ্রেসন অমসুং রুল ওফ লো শিয়র তৌবদা নত্তনা ঐখোয় অনিমক্না কমপ্লিমেন্তরী স্ত্রেন্থ কয়া অমসুং লৈ। মরুপশিং, ২০২০গী ওক্তোবরদা পাংথোকখিবা ভারত-দেনমার্ক ভর্চুৱল সম্মিত্তা, ঐখোয়না ঐখোয়গী মরী অসিবু গ্রীন স্ত্রেতেজিক পার্তনরশীপকী স্তেতস পীখি। ঐখোয়না ঙসি খন্ন-নৈনবা মতমদা ঐখোয়গী গ্রীন স্ত্রেতেজিক পার্তনরশীপকী অপুনবা ৱার্ক-প্লান অদুবু য়েংশিনখি। হিরম কয়া অমদা, মরু ওইনা রিন্যুৱেবল ইনর্জী, হেল্থ, পোর্তস, শিপ্পিং, সর্ক্যুলর ইকোনোমী অমসুং ৱাতর মেনেজমেন্তকী লমশিং অসিদা মরু ওইবা প্রোগ্রেস কয়া অমা পুরকপা ঙমখিবা অসি ঐহাক য়াম্না হরাওই। ভারত্তা দেনিশ কমপনী ২০০গী মথক্তা হিরম কয়া অমদা– খুদম ওইনা ৱিন্দ ইনর্জী, শিপ্পিং, কন্সল্তেন্সি, ফুদ প্রোসেসিং, ইঞ্জিনীয়রিংনাচিংবশিংদা থবক তৌরি। অসিগুম্বা হীরম কয়া অমা লৈ, মখোয়না ভারত্তা ‘িজ ওফ দোইং বিজনেস’ অমসুং মাইক্রোইকোনোমিক রিফোর্মশিংগী কান্নবা ফংলি।। ভারতকী ইনফ্রাস্ত্রকচর অমসুং গ্রীন সেক্তরদা দেনিশ কমপনীশিং অমসুং দেনিশ পেন্সন ফন্দশিংগীদমক্তা ইনভেস্তমেন্তকী খুদোংচাবা ময়াম অমা লৈ। ঙাসি ঐখোয়না, ভারত-ই.য়ু. মরীশিং, ইন্দো-পেসিফিক অমসুং য়ুক্রেন য়াওনা রিজনেল অমসুং গ্লোবল ইসু কবা অমগী মতাংদা খন্নখি। ভারত-ই.য়ু. ফ্রী ত্রেদ এগ্রীমেন্ত কী মতাংদা নেগোসিয়েশন তৌরিবা অসি য়াম্না থুনমক ৱারোইশিন পুরক্লগনি হায়না আশা তৌরি। ঐখোয়না ফ্রী, ওপন, ইনক্লুসিব অমসুং রুলশিংদা য়ুমফম ওইবা ইন্দো-পেসিফিক রিজন অমা ওইহন্নবা হোৎনরি। ঐখোয়না য়ুক্রেনদা খুদক্তা সীজফায়র তৌনবগীদমক্তা হায়খি অমসুং প্রোব্লেম অদুবু লোইশিন্নবা দাইলোগ অমসুং দিপ্লোমেসী শিজিন্ননবা হায়খি। ঐখোয়না ক্লাইমেতকী লম অসিদা কোওপরেশন পীনবগী মতাংদা খন্নখি। ভারতনা গ্লাসগো সি.ও.পি.-২৬তা লোখিবা ৱারেপ অদুবু মপুং ফানা পাংথোকপগী মতাংদসু অচেৎপা ফিরেপ লৌরি। ঐখোয়না আরক্তিক রিজনদা খুদোংচাবা কয়া অমা এক্সপ্লোর তৌবদা কোওপরেশন পীনবগী মতাংদসু য়ানখি। এক্সেলেন্সী, অদোমগী লুসিং মখাদা ভারত-দেনমার্ক্কী মরক্তা লৈরিবা মরী অসিনা অনৌবা অৱাংবা থাক অমা য়ৌরগনি হায়না ঐহাক্না থাজৈ। হয়েং পাংথোক্কদৌরিবা ২শুবা ইন্দিয়া-নোর্দিক সম্মিত অসিবু শিনবগীদমক্তা অদোম্বুসু তোবীমল খংবা উৎচরি। অমসুং ঙসি ইন্দিয়ন দাইসপোরাগী থৌরামদআ শরুক য়াবগীদমক্ত আঅদোমবু হন্না-হন্না থাগৎচরি, মরমদি মফম অসিদা লাক্নবগী মতম কাইথোকপীবা অসি ইন্দিয়ন কম্যুনিতীগীদমক্তা অদোম্না কয়ামুক য়াম্না নুংশিবীবগে হায়বদুগী খুদম্মি। থাগৎচরি
প্রধান মন্ত্রী নরেন্দ্র মোদী অমসুং অবু ধাবিগী ক্রাউন প্রিন্স ঐচ.ঐচ. শৈখ মোহমদ বিন জয়েদ অল নহয়ানগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদী অমসুং অবু ধাবিগী ক্রাউন প্রিন্স ঐচ.ঐচ. শৈখ মোহমদ বিন জয়েদ অল নহয়ানগী মরক্তা ঙসি নুমিৎ য়ুংবা মতুংদা তেলেফোন্দা ৱারী শানখ্রে। লুচিংবা অনিনা ভারত অমসুং য়ু.এ.ই. অনিগী মরক্তা লৈরিবা নাকন অনিগী ওইবা মখল কয়াগী ওইবা হিরমশিংদা ৱারী চৎথখি। প্রধান মন্ত্রীনা কোবিদ -১৯ লায়চৎ মনুংদা য়ু.এ.ই.না ভারত্তা মতেং পাংবগীদমক থাগৎপা ফোংদোকখি। মহাক্না ২০২১গী ওক্তোবরগী ১দগী দুবইদা হৌগদবা এক্সপো-২০২০গীদমক য়াইফ পাউজেল পীখি। লুচিংবা অনিনা লম অনিগী ওইবা মান্নবা হিরমশিংদা ৱা খন্নখি। মখোয়না তেরোরিজম অমসুং এক্সত্রিমিস্ত মফম মালেম অসিদা থমদবা অমসুং অসিগুমবা শাফু অসিদা মালেম পুম্বা অমত্তা ওইনা লেপমিন্নবা হায়না মরুওইবা পীনখি।
প্রধান মন্ত্রীনা রাজ্য সভাদা চামগা কুনমরি শুবা কন্সতিত্যুসন এমেন্দমেন্ত বিল, ২০১৯ পাস তৌবদা থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা রাজ্য সভাদা কন্সতিত্যুসন (চামগা কুনমরিশুবা এমেন্দমেন্ত) বিল, ২০১৯ পাস তৌবদা থাগৎপা ফোংদোকখ্রে। প্রধান মন্ত্রীনা হায়খি, “রাজ্য সভানা কন্সতিত্যুসন (চামগা কুনমরিশুবা এমেন্দমেন্ত) বিল, ২০১৯ পাস তৌরকপদা অপেনবা পোকই। বিল অসিগীদমক মশিং য়াম্না শৌগৎপীরকপা অসি উরুবদা নুঙাইবা ফাওই। হাউস অসিনা বাইব্রেন্ত দিবেৎ অমসু সাক্ষি ওইরি, মদুদা মেম্বর কয়ানা মখোয়গী পুক্নিংগী ওইবা ৱাখল্লোনশিং ফোংদোক্নখি। পার্লিয়ামেন্তকী হাউস অনিমক্তা কন্সতিত্যুসন (চামগা কুনমরিশুবা এমেন্দমেন্ত) বিল, ২০১৯ পাস তৌবা অসি সোসিয়েল জস্তিজকী মায় পাকপনি। মসিনা ভারতকী ত্রান্সফোর্মেসনগী মায়কৈদা মখোয়গী পৱারশিং অমসুং কন্ত্রিব্যুৎ অদু উত্থোক্নবা ঐখোয়গী য়ুবা শক্তিগীদমক হেন্না পাক চাওরবা কেনভাস অমা ফংহল্লগনি। কন্সতিত্যুসন (চামগা কুনমরিশুবা এমেন্দমেন্ত) বিল, ২০১৯ পাস তৌবনা, ঐখোয়না ঐখোয়গী কন্সতিত্যুসনবু শেম্বিরম্বশিং অমসুং অথৌবা নিংতম লান্মীশিংগী মফমদা ইকায় খুম্নবা উৎচরে।”
প্রধান মন্ত্রীনা মালেমগী শামুগী নুমিত্তা শামু কন্ননবা হোৎনজরিবশিংগী থৌনাবু ৱাংনা থাংগৎলক্লি

প্রধান মন্ত্রী শ্রী নরেন্দ্র মোদীনা মালেমগী শামুগী নুমিৎ থৌরমদা শামু কন্ননবা হোৎনজরিবশিংগী থৌনাবু ৱাংনা থাংগৎখ্রে। প্রধান মন্ত্রীনা হৌখিবা চহি ৮লোমসিদা শামুগী রিজর্ব মশীং হেনগৎলকপদা নুংঙাইবা ফোঙদোকখ্রে। ত্বীৎ খরদা প্রধান মন্ত্রীনা হায়খি; "#WorldElephantDayগী নুমিৎ অসিদা ঐখোয়না শামু ঙাকশেন্নবা লৌখিবা ৱারেপ অমুক হন্না নীংশিংজরি। এসিয়াগী শামু অপুনবগী ৬০%দি ভারত্তা লৈ তাবদা অদোমসু হরাওবা পোক্লমগনি। হৌখিবা চহি ৮লোমসিদা শামুগী রিজর্ব মশীং হেনগৎলক্লি। শামু ঙাক-শেন্নবা হোৎনবদা শরুক য়ারিবা পুম্নমকপু ঐহাক্না থাগৎচরি।" "শামু কনবদা মায় পাক্লিসিগী মরম অসি ভারত্তা মীওইবগা শাঙাশিংগগী মরক্তা থোকপা চয়েৎনবা হন্থহন্নবা হোৎনরিবা থৌরাং, লোকেল কম্ম্যুনিতীশিং পুনশিনবা অমসুং মখোয়গী মহৌশাদগী লৈরক্লবা লৌশিংবু অকোইবা ঙাকশেনবদা হেন্না পাকথোক চাউথোকহনবনা চাউনা মতেং পাংলকপনি।"
পি.এম. মোদীনা সাইক্লোন তোক্তেনা শোকহল্লবা গুজরাতকী মফমশিংগী এরিয়েল সর্ভে চত্থখ্রে

প্রধান মন্ত্রী শ্রী নরেন্দ্র মোদীনা ঙসি সাইক্লোন তোক্তেনা ওইহল্লিবা ফীভম য়েংশিন্নবা গুজরাত্তা চৎখ্রে। প্রধান মন্ত্রীনা গুজরাত অমসুং দিয়ুগী উনা (গীর-সোমথাথ), জফরাবাদ (অমরেলি), অমসুং মহুৱা (ভাবনগর) হায়রিবা সাইক্লোন্না শোকহনখ্রবা মফমশিং অসিদা এরিয়েল সর্ভে অমা চত্থখ্রে। মসিগী মতুংদা মহাক্না গুজরাত অমসুং দিয়ুদা পাইখৎলিবা রিলিফ অমসুং রিহেবিলিতেসনগী খোঙথাংশিং য়েংশিন্নবা অহমদাবাদতা পাঙথোকপা মীফম অমদা ময়াই তাংবল লৌখ্রে। মহাক্না গুজরাত্তা খুদক্কী ওইবা তেংবাং পীনবগী থবক-থৌরমশিংগীদমক লুপা করোর ১,০০০গী শেলগী তেংবাং অমা লাউথোকখ্রে। মসিগা ইরোইননা কেন্দ্র সরকারনা রাজ্য অসিদা অমাং অতা কয়া য়াম্না থোকখি হায়বা য়েংশিন্নবা রাজ্য অসিদা চৎনবা ইন্তর-মিনিস্ত্রিএল তীম অমা দিপ্লোই তৌরগনি, মসিদা য়ুম্ফম ওইরগা মখা তাবা তেংবাং পীগনি। প্রধান মন্ত্রীনা রাজ্য অসিগী মীয়ামদা কেন্দ্র সরকারনা অৱাবা তানফম অসিদা রাজ্য সরকারগা খুৎশম্নদুনা থবক তৌমিন্নগনি, শোকহল্লবা মফমশিংদা ইনফ্রাস্ত্রকচর শেমজিন-শাজিন্নবা পাংবা য়াবা মতেং পুম্নমক পীগনি হায়না থাজবা পীখ্রে। মহাক্কী খোঙচৎ অদুদা মহাক্না কোবিদ লাইচৎকা মরী লৈননা ওইরিবা ফীভমসু য়েংশিনখ্রে। রাজ্য সরকারনা পি.এম.দা পাইখৎলিবা খোঙথাংশিংগী মতাংদা পাউদমখ্রে অমসুং পি.এম.না চেকশিল থৌরাংশিং পাইখৎপা মথৌ তাই হায়নসু অকনবা ৱাফম থমখ্রে। মহাক্কী গুজরাতকী খোঙচৎ অদুদা মুখ্য মন্ত্রী শ্রী বিজয় রুপানি অমসুং অতৈ ওফিসিএলশিং য়াওখি। প্রধান মন্ত্রীনা ভারতকী তোঙান তোঙানবা শরুকশিংদা সাইক্লোন্না মরম ওইদুনা অৱাবা নংখ্রবা পুম্নমক্কা মহাক্না লেপ্পী হায়না ফোঙদোকখ্রে অমসুং খুদোংথিবা অসিদা মখোয়গী মরী-মতা কাইনখ্রবা ইমুং-মনুংশিংদা অৱাবা ফোঙদোকখ্রে। মহাক্না কেরেলা, কর্নাতকা, গোৱা, মহারাস্ত্র, গুজরাত, রাজস্থান অমসুং দমন অমসুং দিয়ু অমদি দদ্রা অমসুং নগর হবেলিগী য়ু.তি.শিংদা সাইক্লোন অসিনা মরম ওইরগা লৈখিদ্রবা মীওইগী ইমুংগী মীওইদা লুপা লাখ ২গী ক্ষেতিপুরন অমসুং শাথিনা অশোক অপন নংখ্রবশিংদা লুপা ৫০,০০০ পীগনি হায়না লাউথোকখ্রে। প্রধান মন্ত্রীনা হায় সাইক্লোন অসিগী মতুংদা ওইহৌরিবা ফীভম অসিদা কেন্দ্রনা শোকহল্লবা রাজ্য সরকারশিংগা খুৎশম্নদুনা থবক পাইখৎলি। কেন্দ্রদা মরী লৈনবা রাজ্য সরকারশিংনা মখোয়গী এসেসমেন্তশিং থারক্লবা মতুংদা শোকহল্লবা রাজ্য পুম্নমক্তা খুদক্কী ওইনা শেলগী তেংবাং পীরগনি। পি.এম. মোদীনা হায় ঐখোয়না দিজাস্তর মেনেজমেন্তগা মরী লৈনবা সাইন্তিফিক স্তদীশিংদা মখা তানা হেন্না মীৎয়েং চংগদবনি। শোকহল্লবা মফমশিংদগী থুনা ইভাক্যুএসন তৌনবা ইন্ত্রা-স্তেৎ কোওর্দিনেসন লোইননা মোদর্ন কম্ম্যুনিকেসন তেকনিকশিং শীজিন্নবা হেনগৎপদা অহেনবা মীৎয়েং চংনবা মহাক্না ফোঙদোকখ্রে। শোকহল্লবা মফমশিংদা লৈরিবা অমাং অতা থোকখ্রবা য়ুমশিং অমদি লনথুমশিং শেমজিন্নবা খুদক্কী ওইবা মীৎয়েং চংনবসু খঙহনখ্রে।
হান্নগী কেন্দ্র মন্ত্রী শ্রী চমন লাল গুপ্তনা লৈখিদবদা প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্নগী কেন্দ্র মন্ত্রী শ্রী চমন লাল গুপ্ত জীনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “শ্রী চমন লাল গুপ্ত জীবু মহাক্না কাংলুপ কয়াগী থবক থৌরম কয়াদা হোৎনবিরম্বগীদমক নিংশিংদুনা লৌহৌরগনি। মহাক অসি কৎথোক্লবা লেজিসলেতর অমা ওইবিরম্মী অমসুং জম্মু অমসুং কাশ্মীরদা বি.জে.পী.বু শক্তি লৈনবা হোৎনবিরম্মী। মহাক্না লৈখিদবা অসিদা থম্মোয় শোক্না নুঙাইজদে। ঐহাক্কী ৱাখলনা অৱাবা তারবা পুংফম অসিদা মহাক্কী ইমুং-মনুং অমসুং মহাকপু শৌগৎপশিংদা শরুক য়ারি। ওম শান্তি”।
পি.এম.না ৱর্ল্দ লায়ন দেনা লাকপদা নোংশা য়োকখৎনবা হোৎনরিবা মীওই পুম্নমক্তা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা ৱর্ল্দ লায়ন দেনা লাকপদা নোংশা য়োকখৎনবা হোৎনরিবা মীওই পুম্নমক্তা য়াইফ-পাউজেল পীখ্রে। ত্বিত মথং-মথং তৌরদুনা প্রধান মন্ত্রীনা হায়খি; "নোংশা অসি চীং লেম্মি অমসুং মথৌনা লৈ। ভারত্তা এসিএতিক লায়নগী লৈফম ওইবা অসিদা চাউথোকচবা পোকই। ৱর্ল্দ লায়ন দে নুমিৎ অসিদা ঐহাক্না নোংশা য়োকখৎপা পাম্লিবা মীওই পুম্নমক্তা য়াইফ-পাউজেল পীজরি। হৌখিবা চহি খরা অসিদা ভারত্তা লৈরিবা নোংশাগী মশিং অসি লেপ্তা লৈতনা হেনগৎলকপা উবা ফংবদা অদোম্না নুংঙাইবা পোক্লমগনি। ঐহাক্না গুজরাতকী সি.এম. ওইনা থৌ পুবা মতমদা, ঐহাক্না গির লিয়নশিংগীদমক্তা শাফবা অমসুং সেক্যুর ওইবা লৈফম শিন্নবা থবক পাইখৎপগী খুদোংচাবা ফংজখি। লৈফমশিং অদু শাফবা অমা ওইহন্নবা অমসুং তুরিজমসু থৌগৎনবা মফম অদুগী মীয়ামশিং য়াওশিন্দুনা অমসুং মালেমগী খ্বাইদগী অফবা পাম্বৈশিং পাইখৎতুনা থৌরাং কয়া অমা লৌখৎখি।"
শ্রী অরুন জেতলীনা লৈখিদবদা প্রধান মন্ত্রীনা অৱাবা ফোংদোকখ্রে

হান্নগী শেল-থুম মন্ত্রী অমসুং বি.জে.পি.গী মরুওইবা লুচিংবা শ্রী অরুন জেতলীনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “অরুন জেতলীজী রাজনীতিগী শক্নাইরবা, অৱাংবা থাক্কী বুদ্ধি লৌশিং লৈবা অমসুং আইনগী শক্নাইরবা অমা ওইবীরম্মি। মহাক ভারতকীদমক লেংদবা থৌদাং লৌখিবা মরুওইবা লুচিংবা অমা ওইবীরম্মি। মহাক্না লৈখিদবা অসি য়াম্না অৱাবগী মশক্নি। মহাক্কী লোয়নবী সঙ্গীতাজী অমদি মচানুপা রোহনগা লোয়ননা ৱারী শান্নখি অমদি নুংঙাইতবা ফোংদোকখি। ওম শান্তি। পুন্সিনা থল্লবা, পুক্নিং লৌশিংনা থৌজানবীরিবা, অরুন জেতলীজী খুন্নাইগী কাংলুপ খুদিংমক্কী মীওইশিংনা নীংজখি। মহাক শক্লোন য়াম্বা, ভারতকী সংবিধান, পুৱারী, পব্লিক পোলিসী, গোবর্নান্স অমসুং এদমিনিস্ত্রেসনগী মরমদা থোইদোক হেন্দোক্না খঙ-হৈরবা মীওই অমা ওইবীরম্মি। মহাক্কী শাংলবা রাজনীতিগী কেরিয়র মনুংদা, অরুন জেতলীজীনা মন্ত্রী কয়া ওইদুনা থৌদাং কয়া অমা লৌখি, মদুনা মহাকপু ভারতকী ইকোনোমিক গ্রোথ, ঐখোয়গী ঙাকশেলগী তৌবা ঙম্বশিং হেঙ্গৎহনবা, মীয়ামগী কান্নগদবা আইন শেম্বা অমসুং অতোপ্পা লৈবাকশিংগা ললোন ইতিক হেঙ্গৎহনবগী মায়কৈদা থৌদাং লৌবা ঙমহনখি। বি.জে.পি. অমসুং অরুন জেতলীজীগী মরক্তা তৎনবা য়াদ্রবা মরী অমা লৈরি। ইচং থৌবা মহৈরোইগী লুচিংবা অমা ওইনা, ইমার্জেন্সী মনুংদা ঐখোয়গী দেমোক্রেসীবু ঙাক্তুনা থম্নবগীদমক মহাক্না মাংজিল থাখি। মহাক ঐখোয়গী পার্তীগী খ্বাইদগী পাম্নবা শক্তম অমা ওইরকখি, মহাক্না খুন্নাইগী পাক চাউরবা স্পেক্ত্রম অমদা পার্তীগী প্রোগ্রামশিং অমসুং আইদিওলোজী মমুৎ তানা য়ৌহনবা ঙমখি। অরুন জেতলীজীনা লৈখিদবা অসিদা ঐহাক্না মমল য়াম্লবা মরূপ অমা মাংজরে। মহাক মওং তানা নীংথিজনা লৈবীরম্মি, মশিং থিঙমদ্রবা নুংঙাইরবা মীকুপশিংগা লোয়ননা ঐখোয় পুম্নমকপু থাদোক্তুনা চৎখ্রে। ঐখোয়না মহাকপু নীংশিংদুনা লৈরগনি!”
পি.এম.না মহাপরিনির্বান দিবসনা লাকপদা ভারত রত্না বাবাসাহেব দা. ভীমরাও অম্বেদকরদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মহাপরিনির্বান দিবসনা লাকপদা ভারত রত্না বাবাসাহেব দা. ভীমরাও অম্বেদকরদা ইকাই খুম্নবা উৎখ্রে। প্রধান মন্ত্রীনা পার্লিয়ামেন্তদা বাবাসাহেবতা হৈকৎ-লৈকৎসু তমখ্রে। ত্বিত অমদা প্রধান মন্ত্রীনা হায়খি; “ ভারত রত্না বাবাসাহেব দা. ভীমরাও অম্বেদকরবু মহাক্কী মহাপরিনির্বান দিবসনা লাকপদা ইকাই খুম্নবা উৎচরি। মহাপরিনির্বান দিবসনা লাকপদা দা. অম্বেদকরজীদা ইকাই খুম্নবা উৎচরি।”
প্রধান মন্ত্রীনা আই.বি.এম.গী সি.ই.ও. আর্বিন্দ কৃষ্ণগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী খুথাংদা আই.বি.এম.গী সি.ই.ও. শ্রী আর্বিন্দ কৃষ্ণগা ৱারী শানখ্রে। প্রধান মন্ত্রীনা আর্বিন্দ কৃষ্ণবু চহী অসিগী অঙনবদা আই.বি.এম.গী গ্লোবেল হেদ ওইরকপদা হরাউবা ফোংদোকখি। মহাক্না আই.বি.এম.গা ভারতকগী মরক্তা লৈনরক্লিবা শক্তি লৈরবা মরী অমসুং লৈবাক অসিদা কম্পেনী অসিনা শহর ২০ লোমদা মীওই লাখ অমা হেন্না থবক পীদুনা মশক থোক্না থবক তৌরিবসিগী মতাংদা পনখি। লল্লোন ইতিক্কী হীরমদা কোবিদনা পীরিবা শাফু অসিগী মতাংদা ঙাংলদুনা প্রধান মন্ত্রীনা হায়খি, ‘য়ুমদগী থবক শুবা’ হায়বসি পাক শন্না চৎনরে অমসুং সরকার অসিনসু হোংলক্লিবা তেক্নোলোজীগী খোংচৎ অসি কায়দনবগীদমক ইনফ্রাস্ত্রকচর পীনবগীদমক লেপ্পা লৈতনা হোৎনরি। মহাক্না মরী লৈনবা তেক্নোলোজী অমসুং হন্দক আই.বি.এম.না লৌখিবা মখোয়গী শিন্মী ৭৫%না য়ুমদগী থবক শুহন্নবা লেপখিবা ৱারেপ অদুদা লাক্কদবা খুদোংচাদবশিংগী মতাংদা খন্নখি। সি.বি.এস.ই.গা খুৎশম্নদুনা ভারতকী মহৈলোইশঙ ২০০দা এ.আই. করিক্যুলম হৌদোক্নবা হোৎনবদা আই.বি.এম.না লৌরিবা থৌদাংশিংবু শিংথাখি। মহাক্না হায়খি মদুদি সরকার অসিনা মহৈরোইশিংদা এ.আই., মেচিন লর্নিং অসিনচিংবগী মতাংদা চহী ঙল্লিঙৈদগী হৌনা খঙহন্দুনা লৈবাক অসিদা তেক্নোলোজীগী ইহৌ অমা শাগৎনবা হোৎনরি। আই.বি.এম.গী সি.ই.ও.না হায়খি মদুদি তেক্নোলোজী অমসুং দেতাগী মতাংদা তাকপীবসি অলজিব্রাগুম্বা তঙাইফদবা স্কিলশিংগী মনুংদা চলহনগদবনি, মসি য়াম্না নুংঙাইবা মওং অমদা অমসুং ঙল্লিঙৈদগী হৌনা হৌদোকপীগদবনি। প্রধান মন্ত্রীনা মতম অসি ভারত্তা শেল থাদবদা খ্বাইদগী চপ চাবা মতম্নি হায়না ফোংদোকখি। মহাক্না হায়খি মদুদি লৈবাক অসিনা তেক্কী সেক্তরদা শেল থাদবদা তরাম্না ওক্লি অমসুং মতেং পাংগনি হায়খি। মালেমগী লৈবাক কয়ানা খোংজেল তপথরকপা মতমদা ভারত্তদি এফ.দি.আই. লাকপগী চাং হেনগৎলক্লি হায়না মহাক্না মখা তাখি। মহাক্না হায়খি মদুদি মালেমগী লৈবাকশিংগা চাংদম্নবদা নোপতনবা অমসুং লোকেল সপ্লাই চেন্দা অতৎ অখম লৈতনা মরোমদোম লেপচবা ঙম্বা ভারত অমগী মংলানগা লোইননা ঐখোয়না মাঙজিল থানা চৎলি। আই.বি.এম.গী সি.ই.ও.না আই.বি.এম.না ভারত্তা চাউনা শেল থাদনবা লৈরিবা প্লানশিংগী মতাংদা প্রধান মন্ত্রীদা পাউদমখি অমসুং আত্মনির্ভর ভারত্তা মহাক্কী থাজবা ফোংদোকখি। প্রধান মন্ত্রীনা হৌখিবা চহী তরুক অসিদা মীপুম খুদিংমক্তা খ্বাইদগী ফরবা হেলথ কেয়র সিস্তেম অমা পীনবা হোৎনরিবা হকশেল ফনবগীদমক সরকারনা হোৎনরিবশিংগী মতাংদা ফোংদোকখি। মহাক্না হকশেলগী হীরমদা শীজিন্ননবা ভারতকী ওইবা তোপ-তোপ্পা এ.আই. তুল অমা পুথোকপা য়াবগী ওইথোকপগী মতাংদা অমসুং লাইনাশিং মাঙজৌননা খঙদোক্নবা অমসুং লৈনবা য়ানবগী মতাংদা ফোংদোকখি। ভারতনা অপুনবা, তেক অমসুং দেতানা পুবা মমল হোংবা অমসুং চয়েৎনবা লৈতবা হেলথ কেয়র সিস্তেম অমা শাগৎনবা হোৎনরি হায়না মহাক্না ফোংদোকখি। আই.বি.এম.না হকশেলগী ওইবা মংলান অমা শাগৎপদা অচৌবা থৌদাং লৌবা ঙমগনি হায়না মহাক্না ফোংদোকখি। আই.বি.এম.গী সি.ই.ও.না প্রধান মন্ত্রীগী আয়ুশ্মন ভারতকী মংলানবু শিংথাখি অমসুং লাইনা খঙদোক্নবা হোৎনবদা তেক্নোলোজী শীজিন্নবগী মতাংদসু ৱারী শানখি। খন্ন-নৈনখিবদুদা য়াওবা অতোপ্পা হীরমশিংদি দেতা সেক্যুরিতী, সাইবর এতেক, প্রাইবেসিগী মতাংদা, অমসুং য়োগানা হকচাংদা পীবা কান্নবশিংগী মতাংশিংনি।
মীখলদা মাই পাক্লকপদা প্রধান মন্ত্রীনা মোরিসসকী প্রধান মন্ত্রী প্রবিন্দ জুগনৌথতা নুংঙাইবা ফোংদোকখ্রে

মহাক্না মীখলদা মাই পাক্লকপদা প্রধান মন্ত্রী শ্রী নরেন্দ্র মোদীনা মোরিসসকী প্রধান মন্ত্রী প্রবিন্দ জুগনৌথতা নুংঙাইবা ফোংদোকখ্র। প্রধান মন্ত্রীনা হায়খি “মীখলদা নহাক্কী মাই পাক্লকপদা প্রবিন্দ জুগনৌথপু থাগৎচরি। ভারত অমসুং মোরিসসকী মরক্ত লৈনরিবা মচিন-মনাওগী মরী অমসুং চাউখৎ-থৌরাংগী মরি অসি কনখৎহন্নবা ঐখোয় পুন্না থবক তৌমিন্নগনি। ঐনা য়াম্না থুনা নহাক্কা ৱারী শানগনি অমসুং ঐখোয়গা মখা তানা থবক তৌমিন্নগনি”।
মন্ত্রীমন্দলনা ভারত অমসুং ফিজিগী মরক্তা এগ্রিকলচর অমসুং এলাইদ সেক্তরগী লমদা তেংবাং পীননবগীদমক য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিপব্লিক ওফ ইন্দিয়াগী এগ্রিকলচর অমসুং ফার্মরস ৱেলফেয়র মন্ত্রালয় অমসুং ফিজি রিপব্লিক্কী এগ্রিকলচর মিনিস্ত্রীগী মরক্তা এগ্রিকলচর অমসুং এলাইদ সেক্তরগী লমদা তেংবাং পীননবগীদমক য়ানা ৱারোল অমা খুৎয়েক পীনবদা অয়াবা পীখ্রে। ভারত অমসুং ফিজিগী মরক্তা য়ানা ৱারোল অসিনা মখাগী লমশিং অসিদা তেংবাং পীনবা ফংহল্লি: রিসর্স পর্সনেল, সাইন্তিফিক এক্সপার্তশিং, স্পেসিএলিস্তশিং অমসুং তেক্নিকেল ত্রেনীশিং একচেঞ্জ তৌবা; তেক্নোলোজী হেনগৎহনবা অমসুং ত্রান্সফর তৌবা; এগ্রিকলচর দিবলপমেন্তকীদমক ইনফ্রাস্ত্রকচর দিবলপ তৌবা; সেমিনারশিং অমসুং ৱার্কশোপশিং পাংথোক্তুনা ওফিসরশিং অমসুং ফার্মরশিং ত্রেনিং তৌবগী থোংদা হ্যুমেন রিসোর্সশিং দিবলপ তৌবা; লৈবাক অনিমক্কী প্রাইবেৎ সেক্তরশিংগী মরক্তা জোইন্ত ভেঞ্চরশিং প্রমোৎ তৌবা; এগ্রিকলচরেল কম্মোদিতীশিংগী মার্কেতিং অমসুং ভেল্যু এদিসন/দাউনস্ত্রীম প্রোসেসিংদা ইনবেস্তমেন্ত প্রমোৎ তৌবা; এগ্রিকলচরগী লম পুম্নমক্তা কেপাসিতী দিবেলপমেন্ত প্রমোৎ তৌবা; মার্কেৎ এক্সেসকী থোংদা এগ্রিকলচর প্রদক্তশিংগী প্রমোসন; রিসর্স প্রপোজেলগী জোইন্ত প্লানিং অমসুং দিবেলপমেন্ত অমসুং রিসর্স প্রোজেক্তশিং অমসুং প্রোগ্রামশিং পায়খৎপা; ফাইতো সেনিতরী ইসুশিং অমসুং পার্তী অনিমক্না ম্যুচুএল্লী য়ানগদবা কোওপরেসনগী অতোপ্পা মওং অমা হেক্তা দিল তৌনবা ইন্দো- ফিজি ৱার্কিং গ্রুপ লিংখৎপা। য়ানা ৱারোল অসিগী মখাদা, লৈবাক অনিগী একজিক্যুতুং এজেন্সীশিংগী থোংদা মসিগী পান্দমশিং ফংনবগী মায়কৈদা তেংবাং পীনবগী প্রোসিদ্যুরশিং অমসুং রিকমেন্দ প্রোগ্রামশিং শেম-শানবা জোইন্ত ৱার্কিং গ্রুপ অমা শেমগৎকনি। জোইন্ত ৱার্কিং গ্রুপ অসিনা চহি অনি খুদিংগী মনুংদা অমুরক্কী ওইনা ভারত অমসুং ফিজিদা ওল্তরনেৎ ওইনা মসিগী মীফম পাংথোক্কনি। য়ানা ৱারোল অসি মসিগী খুৎয়েক পীনবগী তাংদগী ইফেক্ত ওইগনি অমদি চহি মঙাগী মতমগী ওইনা শক্তি লৈগনি।
রুসিয়াগী উপ প্রধানমন্ত্রী দমিত্রী রোগোজিন্না প্রধানমন্ত্রীগা উনখ্রে

রুসিয়াগী উপ প্রধানমন্ত্রী শ্রী দমিত্রী রোগোজিন্না ঙসি নুমিৎ য়ুংবা মতুংদা প্রধানমন্ত্রী নরেন্দ্র মোদীগা উনখ্রে। প্রধানমন্ত্রীনা উপ প্রধানমন্ত্রী রোগোজিনগী চহি অসিদা ভারত্তা লাকপা মহাক্কী অহুমশুবা খোংচৎ অদুবু তরাম্না ওকখি। মহাক্না চহি অসিদা অৱাংবা থাক্কী পীথোক-পীশিন তৌনবা শিংথানীংঙাই ওইবা মওংদা হেনগৎখিবা অদুদা অপেনবা ফোংদোকখি অমসুং জুন থাদা এন্যুএল বাইলেতরেল সম্মিৎকীদমক সেন্ত পিতর্সবগতা চৎখিবা খোংচৎ অদুবু নীংশিংখি। প্রধানমন্ত্রী অমসুং উপ প্রধানমন্ত্রী রোগোজিন্না লৈবাক অনিগী ওইবা মরি পাকথোক-চাওথোকহনবা অমসুং মখল-মখাগী মতাংদা খন্ন-নৈনখি, মরু ওইনা ইনর্জীগী লমদা মশক থোক্না তেংবাং পীনবা অমসুং হাই-তেক্নোলোজীগী তেংবাং পীনবগী মরু ওইবা তাথোক-তাশিন তৌনবা অদুদা মিৎয়েং থমখি। শ্রী দমিত্রী রোগোজিন্না প্রধানমন্ত্রীদা রাষ্ট্রপতি পুতিনগী য়াইফ-পাউজেল ফোংদোকখি, মদু প্রধানমন্ত্রীনা তরাম্না লৌখি।
ঈশৈগী যন্ত্রশিং ভারতনা মপান্দা থাদোকপা হেনগৎলকপদা প্রধান মন্ত্রীনা থাগৎখ্রে

ভারতনা ঈশৈগী যন্ত্রশিং মপান্দা থাদোকপা হেনগৎলকপদা প্রধান মন্ত্রী শ্রী নরেন্দ্র মোদী হরাওবা ফোঙদোকখ্রে। ইং ২০২২গী এপ্রিল-সেপ্তেম্বরদা ভারতনা ঈশৈগী যন্ত্রশিং মপান্দা থাদোকপা শরুক ৩.৫ হেনগৎলে অমসুং মসি ২০১৩গী এপ্রিল-সেপ্তেম্বরদা মপান্দা থাদোকখিবা অদুগা চাংদম্নবদনি। কম্মর্স অমসুং ইন্দস্ত্রিগী য়ুনিয়ন মিনিস্তর শ্রী পিয়ুস গোয়ালগী ত্বিৎ অমা শরুক য়ারদুনা, প্রধান মন্ত্রীনা ত্বিৎ তৌখি; “মসি পুক্নিং থৌগৎলি। ভারতকী ঈশৈ মালেম শীনবা থুংনা পাম্নরকপগা লোয়ন্না, মসিগী সেক্তর অসি মখা তানা চাউখৎনবা অচৌবা খুদোংচাবা অমা লৈরে”।